මෙහිදී පසුගිය වසර 3 තුළ නිවාස සංවර්ධන අධිකාරියට නිසි අනුමැතියකින් තොරව නියමිත සේවක සංඛ්‍යාව ඉක්මවා බඳවා ගැනීමේ සිද්ධියකට අදාළව අමාත්‍ය සජිත් ප්‍රේමදාසගෙන් ප්‍රකාශ ලබා ගැනෙන බව කොමිසමේ ප්‍රකාශකයෙකු කියා සිටියා.එසේම, පාසල් ළමුන්ට නිල ඇඳුම් වෙනුවට වවුචර් ලබාදිමේදී හා ටැබ් පරිගණක ලබාදීමේ සිදුවූ මූල්‍ය වංචාවකට අදාළ පැමිණිල්ලක් සම්බන්ධයෙන් අමාත්‍ය අකිල විරාජ් කාරියවසම්ගෙන් සාක්ෂි ලබා ගැනෙන බවයි එම ප්‍රකාශකයා සඳහන් කළේ.මීට අමතරව, බන්ධනාගාර ප්‍රතිසංස්කරණ අමාත්‍යවරයා ලෙස කටයුතු කළ සමයේ සිදුවූ සිද්ධියකට අදාළව ලද පැමිණිල්ලකට අනුව පාර්ලිමේන්තු මන්ත්‍රී ඩී.එම්. ස්වාමිනාදන්ගෙන් ප්‍රකාශ ලබා ගැනීමට නියමිතයි.මාළඹේ නෙවිල් ප්‍රනාන්දු රෝහල රජයට විධිමත්ව පවරා ගැනීමකින් තොරව රජයේ මුදල් වැය කිරීමේ සිද්ධියක් සම්බන්ධයෙන් අමාත්‍ය රාජිත සේනාරත්නගෙන් ජනාධිපති කොමිසම ඊයේ ප්‍රකාශ ලබා ගැනීමට නියමිතව තිබුණ ද, ඊයේ තමාට කොමිසම හමුවේ පෙනී සිටිය නොහැකි බව අමාත්‍ය රාජිත සේනාරත්න දැනුම් දෙනු ලැබුවා.